Aron Gurevitš

Aron Gurevitš (vene keeles Арон Яковлевич Гуревич; 12. mai 1924 Moskva – 5. august 2006 Moskva) oli juudi päritolu Vene ajaloolane (medievist). Gurevitš sündis Moskvas juudi peres, õppis ajalugu Moskva Riiklikus Ülikoolis, 1950. aastal kaitses kandidaadiväitekirja varakeskaegse Inglismaa agraarajaloost. Ajaloodoktor 1962. aastast, väitekiri Norra sotsiaalajaloost 9.–12. sajandil. 1950–1966 töötas õppejõuna Kalinini riiklikus pedagoogilises instituudis, 1966–1969 vanemteadurina NSVL TA Filosoofia Instituudis, 1969–1992 NSVL TA Üldajaloo Instituudis. 1989. aastal valiti ta Moskva Riikliku Ülikooli filosoofia osakonna professoriks, 1993. aastal sama ülikooli Üldajaloo Instituudi juhatajaks. Enne perestroikat ei lubatud teda välismaale, kuid tema tööd olid Läänes laialt tuntud. Gurevitš alustas teadlaskarjääri keskaja Lääne-Euroopa agraarajaloolasena, seejärel pühendus keskaegse Skandinaavia ajaloole, kuni asus tegelema keskaja Euroopa kultuuriajaloo ja ajaloolise antropoloogiaga. Viimases valdkonnas, mis tõi talle rahvusvahelise tuntuse, on tema olulisemad teosed "Keskaja kultuuri kategooriad" (1972), "Keskaja rahvakultuuri probleeme" (1981), "Indiviid ja ühiskond keskaja Lääne-Euroopas" (2005). Ta oli mõjutatud Annaalide koolkonnast, mille töid tutvustas ta vene keeles. Teda mõjutas ka Mihhail Bahtin, kellega ta ühtlasi polemiseeris. Gurevitš osales samuti Tartu-Moskva semiootikakoolkonna tegemistes ja tema artikleid avaldati Tartu Ülikooli Kirjastuse välja antavas ajakirjas Sign Systems Studies. Крестьянство юго-западной Англии в донорманнский период, 1950 (kandidaaditöö) Очерки социальной истории Норвегии в IX-XII веках, 1962 (doktoritöö) Походы викингов, 1966 (eesti keeles "Viikingite retked", 1975). norroen.info, ulfdalir.ru Свободное крестьянство феодальной Норвегии, 1967. ulfdalir.ru История и сага. О произведении Снорри Стурлусона «Хеймскрингла», 1970 1. peatükk Проблемы генезиса феодализма, 1970 Категории средневековой культуры, 1972; 2. trükk 1984 (eesti keeles "Keskaja inimese maailmapilt", 1992). Venekeelne veebiversioon Беовульф (eessõna), 1975. norroen.info Старшая Эдда (eessõna), 1975. norroen.info Норвежское общество в раннее средневековье: Проблемы социального строя и культуры, 1977. — 337 с.Veebiversioon Эдда и сага, 1979 Проблемы средневековой народной культуры, 1981. Историческая наука и историческая антропология. – Вопросы философии, 1988 Культура и общество средневековой Европы глазами современников, 1989 Средневековый мир: культура безмолвствующего большинства, 1990. Исторический синтез и школа 'Анналов', 1993 Словарь средневековой культуры, 2003. История историка, 2004. История — нескончаемый спор, 2005. "Viikingite retked". Tlk Jüri Selirand (Tallinn: Valgus, 1975) Marc Bloch, "Ajaloo apoloogia ehk Ajaloolase amet" (järelsõna), 1983. "Keskaja inimese maailmapilt". Tlk. Einar Laigna (Tallinn: Kunst, 1992) Valiti Ameerika Medievistika Akadeemia korrespondentliikmeks (1989) Venemaa Föderatsiooni riiklik preemia teaduse ja tehnika valdkonnas (1993, aastatel 1981–1990 avaldatud uurimuste eest Lääne-Euroopa keskaegse kultuuri ajaloo alalt) Valiti Humanitaaruuringute Akadeemia tegevliikmeks (1995) Venemaa TA N. I. Karejevi preemia (1997, monograafia "Исторический синтез и школа 'Анналов'" ('ajalooline süntees ja Annaalide koolkond') eest) Valiti Hollandi Kuningliku Teaduste ja Kunstide Akadeemia välisliikmeks (1998) Valiti Norra kuningliku teadusseltsi välisliikmeks Valiti Suurbritannia Kuningliku Ajalooseltsi auliikmeks Lundi Ülikooli audoktor Elu viimased 14 aastat oli Gurevitš praktiliselt pime, kuid jätkas jõudumööda loometööd: kolleegid ja õpilased lugesid talle tekste ette ning panid kirja tema dikteeritud tekstid. Ta jätkas ka viimastel eluaastatel teadustööde kirjutamist. Tema tütar Jelena Gurevitš on skandinavist, filoloogiakandidaat (1984) Собеседник Творца. gazeta.ru Гуревич Елена Ароновна. imli.ru Artjom Jefimov. Nekroloog, lenta-ru Teoste bibliograafia 1993. aastani «Круг Земной» и история Норвегии Так называемое «отнятие одаля» королем Харальдом Прекрасноволосым